Viborger Samler, 1835-03-21
En polsk Oberst, Dumarsk, ankom i Begyndelsen af forrige Uge hertil fra Sverrig; men har igjen forladt Kjøbenhavn, hvor han i det høieste forblev i 3 Gange 21 Timer. Samme Oberst har i flere Aar opholdt sig i Norge, og kom hertil fra Stockholm, hvor han ogsaa kun havde været i en kort Tidsfrist. J sidstnævnte Hovedstad blev, under og efter hans Ophold der, optaget flere Politiforhører til Oplysning om hans Person af hvis offentlige Bekjendtgjørelse i flere Stockholmske Blade syntes at fremgaae, at han var en Avanturier, der, blandt a. St., ogsaa for flere Aar siden havde befundet sig i Hamborg under et andet Navn (Dumarre). "Nya Aftonbladet har kraftigen taget hans Parti, som en ulykkelig Flygtnings. J et af dets sidste Nr. meddeler det, fra et norsk Blad, interessante Oplysninger om hans Person og Skjebne. Jfølge disse skal det ikke være underkastet nogen Tvivl, at Oberst Dumarski under den polske Frihedskrig har havt en høiere befalings post i den polske Hær, og at han tidligere har tjent under Napoleon. Han kom til Norge med Anbefalinger fra den parisiske Committee for Polakkerne og legitimerede sig for den i Christiania oprettede lignende Committee hvorved oplystes, saavel at han havde været Ritmester i Napoleons Tjeneste, som at han under Mina havde deeltaget i den spanske Cortes Krig, af Mina udnævntes han til Generalmajor, og i den sidste polske Revolutionskrig commanderede han som Oberst et Cavallericorps. J Christiania opholdt han sig i 9 Maaneder. Alle de, som der kjendte ham, fandt i ham en solid, fordringsfri og veltænkende Mand, uden Vind der altid erkjendte, at han kun var opfostret for Krigen og Soldaterlivet, uden at have lært det fredelige Livs Sysler eller erholdt nogen finere Dannelse. J al den Tid han var i Christiania, tilligemed sin Ledsager, Lieutn. Jankowski – en ung Mand med Kundskaber og større Dannelse (hvem Redact. af d. Bl. personligen lærte at kjende og agte under en Reise i Norge, og som nu skal være gift og bosat i Stavanger) havde han Adgang i de fleste bedre Selskabskredse. Her fandtes vistnok de der nærede Mistanke imod ham, men den blev ikke bestyrket. Selv i de muntreste Lag og under de livligste Samtaler om den polske Revolutions Details, kunde den skarpsindigste Kiender ikke drage deres Deeltagelse i samme i Tvivl, og Lieutenanten viste altid ved slige Leiligheder Obersten en Subalterns Agtelse. De kundskabsrigeste norske Militaire yttrede ofte Tilfredsstillelse ved den Jndsigt i Krigskunsten, som Obersten i sine Samtaler med dem lagde for Dagen. Kort, Alle i Christiania ere enige om, at Oberst Dumarski ikke kan være en blot Lykkejæger eller Bedrager, ihvorvel han vistnok i sit krigerske Hverv har ført et omflakkende Liv. At han, som skal være oplyst, har været i Sverrig, i 1827 under et andet Navn, og da faaet Reiserenge af Kongen og Kronprindsen, synes, hvis det er sandt, snareret at tale til hans Fordeel end i hans Disfaveur, omendskjøndt det da ikke er let at forklare, hvorfor man nu har ladet sig det være saa magtpaaliggende at blive ham qvit. Da han kom til Christiania, har han polsk Uniform. Dumarski er formodentlig hans polske Navn, som i Frankrig, for Udtalens Skyld, er blevet forandret til Dumarre. (S. Bl.)